Ef 18 ára einstaklingur hefur gist eina nótt í klefa , til dæmis fyrir ölvun eða minniháttar brot , fer það þá inn á sakaskrá ríkisins ? Er 15 ára barn komið á sakaskrá alla ævi ef það hnuplar sælgæti í verslun og eigandi kærir ? Samkvæmt 19. gr. laga um meðferð opinberra mála nr. 19 / 1991 skal ríkissaksóknari halda sakaskrá fyrir allt landið þar sem skráð eru úrslit opinberra mála . Dómsmálaráðherra setur í reglugerð nánari ákvæði um gerð og varðveislu sakaskrár , aðgang að henni og sakavottorð . Í reglugerðinni er að sama skapi heimilt að ákveða hvað skuli skráð í sakaskrá . Í samræmi við þetta ákvæði er nú í gildi reglugerð um sakaskrá ríkisins nr. 569 / 1999 . Þar kemur þar fram í 3. gr. að í sakaskrá skuli færa upplýsingar um opinber mál á hendur einstaklingi eða lögaðila þegar máli er lokið með : dómi eða viðurlagaákvörðun í máli vegna brots á almennum hegningarlögum og lögum um ávana - og fíkniefni , dómi eða viðurlagaákvörðun í máli vegna brots á öðrum lögum þegar ákveðin er fangelsisrefsing , ákvörðun refsingar er frestað eða ákveðin er réttinda - eða leyfissvipting eða dæmd sekt 50.000 krónur eða hærri , lögreglustjórasátt í máli vegna brots á almennum hegningarlögum og lögum um ávana - og fíkniefni , lögreglustjórasátt eða sektargerð tollstjóra í máli vegna brots á öðrum lögum þegar sekt er 50.000 krónur eða hærri eða brot hefur leitt til réttinda - eða leyfissviptingar , Einnig skal færa upplýsingar um mál í sakaskrá þegar niðurstaða þess hefur samkvæmt heimild í viðkomandi lögum ítrekunaráhrif á síðara brot . Sýknudómar eru almennt ekki færðir í sakaskrá . Fimmtán ára einstaklingur telst sakhæfur samkvæmt 14. gr. almennra hegningarlaga , sem merkir að hægt er að dæma hann til refsingar fyrir framin afbrot , og ljóst er að búðarhnupl er brot á hegningarlögum . Það eitt að verslunareigandi kæri þjófnað til lögreglu gerir það þó ekki sjálfkrafa að verkum að viðkomandi lendi á sakarskrá , heldur þarf málinu að ljúka á einhvern þann veg sem að ofan er talinn . Sömu sögu er að segja um 18 ára einstakling sem fremur smávægilegt brot . Hins vegar er ekki gert ráð fyrir því í reglugerð um sakaskrá ríkisins að upplýsingar séu afmáðar úr sakarskrá , hvorki í tilfelli ungmenna né annarra . Hins vegar gilda sérstakar reglur um útgáfu sakavottorða , til að mynda að alla jafna beri ekki að greina frá refsingu , þegar 10 ár eða meira eru liðin frá afplánun hennar . Þorvaldur Heiðar Þorsteinsson . „ Ef 18 ára einstaklingur hefur gist eina nótt í klefa , til dæmis fyrir ölvun eða minniháttar brot , fer það þá inn á sakaskrá ríkisins ? “ Vísindavefurinn , 19. október 2005 . Sótt 26. janúar 2020 . Þorvaldur Heiðar Þorsteinsson . ( 2005 , 19. október ) . Ef 18 ára einstaklingur hefur gist eina nótt í klefa , til dæmis fyrir ölvun eða minniháttar brot , fer það þá inn á sakaskrá ríkisins ? Vísindavefurinn . „ Ef 18 ára einstaklingur hefur gist eina nótt í klefa , til dæmis fyrir ölvun eða minniháttar brot , fer það þá inn á sakaskrá ríkisins ? “ Vísindavefurinn . 19. okt. 2005 . Hún starfaði um áratuga skeið við Orðabók Háskólans og varð forstöðumaður hennar árið 2000 . Guðrún hefur skrifað fjölda greina sem birst hafa innanlands og erlendis og flutt fjölmarga fyrirlestra um fræðasvið sín , en viðfangsefnin eru einkum íslenskur orðaforði í sögulegu ljósi , nafnfræði og orðabókafræði .